ຝ່າຍປະຊາທິປະໄຕຢູ່ສະພາແຫ່ງຊາດອາເມລິກາສືບຕໍ່ກໍ່ຄວາມດັ່ນຮຽກຮ້ອງການຄວບຄຸມປືນ
ການແຫ່ຂະບວນດ້ວຍວິທີນັ່ງຢູ່ສະພາແຫ່ງຊາດອາເມລິກາ
(ພາບ: Reuters)
(vovworld) - ພາຍຫຼັງສິ້ນສຸດການແຫ່ຂະບວນດ້ວຍວິທີນັ່ງຢູ່ສະພາແຫ່ງຊາດອາເມລິກາ ເປັນເວລາ 25 ຊົ່ວໂມງ, ຕອນບ່າຍວັນທີ 23/06 (ຕາມເວລາອາເມລິກາ), ມີສະມາຊິກລັດຖະສະພາຂຶ້ນກັບພັກປະຊາທິປະໄຕກວ່າ 100 ທ່ານ, ເຊິ່ງນຳໜ້າແມ່ນການນຳຝ່າຍສ່ວນໜ້ອຍຢູ່ສະພາຕ່ຳ, ທ່ານ Nancy Pelosi, ສະມາສິກສະພາຕ່ຳສືບຕໍ່ເຕົ້າໂຮມກັນຢູ່ຕໍ່ໜ້າສຳນັກງານສະພາຕ່ຳ ເພື່ອຮຽກຮ້ອງຕ້ອງມີບັນດາມາດຕະການຄວບຄຸມປືນຢ່າງຂ້ຽວຂາດກວ່າອີກ. ກ່າວຄຳເຫັນຕໍ່ໜ້າວົງການນັກຂ່າວ, ບັນດາສະມາຊິກລັດຖະສະພາພັກປະຊາທິປະໄຕ ຢືນຢັນຈະສືບຕໍ່ຊອກຫາວີທີກໍ່ຄວາມດັ່ນເພື່ອໃຫ້ຝ່າຍສາທາລະນະຕ້ອງຍ້ອມປ່ອນບັດໃຫ້ບັນດາມາດຕະການຄວບຄຸມປືນ. ພັກປະຊາທິປະໄຕ ມີແຜນການຈັດຕັ້ງເຫດການຕ່າງໆຢູ່ສຳນັກງານຂອງທັງ 2 ສະພາໃນເດືອນ 07 ກໍຄືຢູ່ນະຄອນຕ່າງໆໃນທົ່ວປະເທດອາເມລິກາ. ທ່ານນາງ Pelosi ຖືວ່າ,ນີ້ແມ່ນຈຸດເວລາເພື່ອໃຫ້ອາເມລິກາ ຕ້ອງມີການກະທຳ. ໃນຂະນະນັ້ນ, ໃນການປະຊຸມຂ່າວໃນວັນດຽວກັນ, ທ່ານປະທານສະພາຕ່ຳ Paul Ryan ໄດ້ຕຳນິຕິຕຽນການແຫ່ຂະບວນດ້ວຍວິທີນັ່ງຢ່າງແຮງວ່ານີ້ແມ່ນ “ເລື່ອງຕະຫຼົກເພື່ອສ້າງຄວາມສົນໃຈ” ແລະ ສົ່ງຜົນສະທ້ອນເຖິງຮູບພາບຂອງສະພາແຫ່ງຊາດ. ທ່ານຖືວ່າ, ບັນດາສະມາຊິກລັດຖະສະພາອາດຈະມີຄວາມບໍ່ລົງລອຍກັນຕໍ່ນະໂຍບາຍ, ແຕ່ຕ້ອງສະແດງໃຫ້ເຫັນທ່າທີ, ການກະທຳຕາມຫຼັກການ, ເຄົາລົບບັນດາຂໍ້ກຳນົດຂອງລະບົບການເມືອງ.